钦定古今图书集成/明伦汇编/氏族典/第352卷 > 《廖用贤尚友录》 > 侯政
## 钦定古今图书集成/明伦汇编/氏族典/第352卷 > 《廖用贤尚友录》 > 侯政

按《陕西通志》：“政，平凉人，监生。母疾危，昼夜祷天，请以
身代，割股和药以进，母疾愈。后任济阳知县，闻母丧，
悲号不食而卒。”

《续文献通考》：唐白敏中欲选侯生为婿，妻曰：“己既姓
白，婿复姓侯，人必呼曰‘白猴矣’。”乃止。

《浙江通志》：“临海侯臣与兄润同登宣德八年进士。润
擢礼科给事中，臣任刑科给事中，皆以忠直著声。己
未元旦，联班朝贺，时上有大小侯”之称。